Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12014

3. számú Megjegyzés – A maximális üzemeltetési tömeget korlátozhatja a Zajminősítési Szabványok alkalmazása (lásd Annex 16, I. Kötet, és Annex 6, III. Rész). 1.3. Veszélyes tulajdonságok és jellemzők A helikopter nem rendelkezhet olyan tulajdonsággal, vagy jellemzővel, mely a várható üzemeltetési körülmények között a helikopterre veszélyessé válhat. 1.4. A megfelelőség bizonyítása 1.4.1. Az adott légialkalmassági követelményeknek való megfelelést olyan evidenciákra kell alapozni, melyeket akár tesztekből, akár számításokból, vagy a teszteken alapuló számításokból nyertek, vagy más módszerekkel, feltéve, hogy minden egyes esetben az elért pontosság biztosítani fogja, hogy a légialkalmasság szintje azonos azzal a szinttel, amelyet közvetlen tesztek végrehajtásával elértek volna.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes